12. Socialtilsynets tilsyn på handicap- og psykiatriområdet (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Socialtilsynsloven
SAGENS INDHOLD
Byrådet skal i denne sag tage stilling til de tilsyn, som socialtilsynet har ført med 
Ungetilbuddet Carma i januar 2021. Den endelige tilsynsrapport er modtaget 18. marts 2021.
Bilaget ”Tilsynsbeskrivelse, socialtilsynet” beskriver i hovedtræk tilsynsrapportens opbygning og 
terminologi. Socialtilsynet beslutter før hvert tilsyn, hvorvidt tilbuddet skal vurderes ud fra samtlige temaer, 
kriterier og indikatorer eller blot nogle af disse.
Tilsyn med Ungetilbuddet Carma
Konklusionerne vedrørende Ungetilbuddet Carma er positive. Socialtilsynet har ikke fundet anledning til at 
komme med opmærksomhedspunkter eller udviklingspunkter. Tilbuddet har fastholdt sin godkendelse 
(regodkendt).
Ved tilsynet med Ungetilbuddet Carma har socialtilsynet valgt at fokusere på temaerne:

Målgruppe, metoder og resultater (kriterium 3, indikator 3b-3c)

Sundhed og trivsel (kriterium 4 og 5, indikator 4a-4b, 5a og 5c).
Tilsynsrapporten for Ungetilbuddet Carma er vedlagt som bilag og indeholder de temaer, kriterier og 
indikatorer, som socialtilsynet har valgt at fokusere på ved det aktuelle tilsynsbesøg. Af systemmæssige 
årsager fremgår enkelte ikke-udvalgte indikatorer fortsat i tilsynsrapporten. Disse er markeret med røde 
krydser.
VURDERING
Social og Sundhed vurderer på baggrund af tilsynet, at Ungetilbuddet Carma i høj grad er et velfungerende 
og veldrevet tilbud.
Tilsynsrapporten og notatet ”Opfølgning på tilsynsbesøg ved socialtilsynet” har været i høring hos 
Handicaprådet i perioden 27. april 2021 til 10. maj 2021. Handicaprådets høringssvar af 10. maj 2021 er 
vedlagt som bilag. 
Handicaprådet bemærker, at socialtilsynet samlet set vurderer, at Ungetilbuddet Carma er et velfungerende 
behandlingstilbud.
Handicaprådet bemærker samtidig, at socialtilsynet anfører, at tilbuddet har en bredt defineret målgruppe. 
Handicaprådet udtrykker i den forbindelse bekymring for en mulig kommende udvidelse af tilbuddet, idet 
der lægges op til, at målgruppen vil kunne rumme borgere med større støttebehov, end det er tilfældet i 
dag. Handicaprådet opfordrer derfor til, at man ved en evt. udvidelse af tilbuddet fastholder tydelige 
målsætninger, metoder og faglige tilgange samt tilfører den fornødne viden og kompetencer, som den 
udvidede målgruppe ifølge Handicaprådet kalder på.
Byråd
22-06-2021 19:00
Sagsnr. EMN-2020-35911
DokID: 2415646
Sagsbehandler caol
Social og Sundhed anerkender Handicaprådets bekymring om, at målgruppen ikke må blive for bred. Social 
og Sundhed vurderer samtidig, at en eventuel udvidelse af målgruppen med borgere med lidt større 
støttebehov ikke betyder en væsentlig ændring i selve målgruppen. Der vil fortsat blive arbejdet med 
tydelige målsætninger, relevante metoder og faglige tilgange mv., hvilket ifølge socialtilsynet ligeledes er 
kendetegnende for tilbuddet.
ØKONOMI
Der er ingen økonomiske konsekvenser.
INDDRAGELSE
Tilsynsrapporten og notatet ”Opfølgning på tilsynsbesøg ved socialtilsynet” har været i høring hos 
Handicaprådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporten fra socialtilsynet for Ungetilbuddet Carma tages til efterretning.
BESLUTNING
Social- og Sundhedsudvalget, 1. juni 2021:
Fraværende: Ingen. 
Indstilles godkendt.
Økonomiudvalget, 15. juni 2021:
Fraværende: Ingen
Indstilles godkendt. 
Byråd, 22. juni 2021:
Fraværende: Ingen
Godkendt.
Bilag
1.
Tilsynsrapport Ungetilbuddet Carma (2416200)
2.
Tilsynsbeskrivelse, socialtilsynet (1927739)
3.
Opfølgning på tilsynsbesøg ved socialtilsynet (2415649)
4.
Høringssvar af 10. maj 2021 (2435657)
